钦定古今图书集成/历象汇编/庶征典/第068卷 > 北魏
## 钦定古今图书集成/历象汇编/庶征典/第068卷 > 北魏

### 世祖始光二年东南有黑气

按《魏书世祖本纪》不载。　按《灵征志》，始光二年正月
甲寅夜，天东南有黑气，广一丈，长十丈。占“有兵。”二月，
慕容渴悉邻反于北平。

### 高宗兴光元年有云五色

按《魏书高宗本纪》不载。　按《灵征志》，兴光元年二月
有云五色。所谓“景云，太平之应也。”

### 显祖皇兴三年河济起黑云

按《魏书显祖本纪》不载。　按《灵征志》，“皇兴三年正月，
河济起黑云，广数里，掩东阳城上，昏暗如夜，既而东
阳城溃。”

### 高祖太和二年有白气出地

按《魏书高祖本纪》。不载。　按《灵征志》。“太和二年十一
月丁未夜有三白气从地出。须臾变为黄赤。光明照
地。”

太和三年春正月癸丑，有白气贯日。

按《魏书高祖本纪》。不载。　按《天象志》云云。

太和五年，日旁有白气直气。

按《魏书高祖本纪》。不载。　按《天象志》。“太和五年正月
庚辰。日晕。有白气。长一丈。广三尺许。复有直气。长三
丈许。”

《太和八年》，有白气贯日。

按《魏书高祖本纪》，不载。　按《天象志》，八年正月戊寅，
有白气贯日，占曰：“近臣乱。”

太和十四年二月己巳朔未时，云气斑駮。

按《魏书高祖本纪》。不载。　按《天象志》云云。

《太和十六年》，赤气见于西北。

按《魏书高祖本纪》，不载。　按《灵征志》，“十六年九月丁
巳昏时，赤气见于西北，长二十丈，广八九尺，食顷乃
灭。”

太和二十三年，日中有黑气。

按《魏书高祖本纪》，不载。　按《天象志》：二十三年六月
己卯，日中有黑气。占曰：“内有逆谋。”十二月甲申，日中
有黑气。大如桃。

====世宗景明二年六月有五色云见于申酉之间====按《魏书世宗本纪》。不载。　“按《灵征志》”云云。

景明三年正月，黑气贯日。二月，日中有黑气，八月浊
气四塞，九月黑气四塞。

按《魏书世宗本纪》，不载。　按《天象志》，“景明三年正月
乙巳，日中有黑气如鹅子，申酉复见。又有二黑气横
贯日。二月辛卯，日中有黑气大如鹅子。”　按《灵征志》，
“三年八月己酉，浊气四塞。九月己卯，黑气四塞。甲辰，
扬州破萧衍将张嚣之，斩级二千。”

### 正始元年十二月丙戌黑气贯日

按《魏书世宗本纪》。不载。　按《天象志》云云。

### 永平元年三月己酉日西北有直气长尺馀

按《魏书世宗本纪》。不载。　按《天象志》云云。

《永平二年》，日旁有黑气。

按《魏书世宗本纪》，不载。　按《天象志》，“永平二年八月
丁卯旦，日旁有黑气，形如月，从东南来冲日，如此者
一辰乃灭。”

永平三年二月甲子，日中有黑气二。

按《魏书世宗本纪》。不载。　按《天象志》云云。

永平四年。十一月癸卯。日中有黑气二。大如桃
按《魏书世宗本纪》。不载　按《天象志》云云。

### 延昌元年赤气见

按《魏书世宗本纪》。不载。　按《灵征志》。“延昌元年三月
丙申。有赤气见于天。自卯至戌。”

### 肃宗正光元年赤气竟天

按《魏书肃宗本纪》，不载。　按《灵征志》，“正光元年十一
月辛未，西北赤气竟天畔，似火气，京师不见，凉州以
闻。”

正光三年，西北有赤气。

按《魏书肃宗本纪》，不载。　按《灵征志》，“三年九月甲辰
夜，西北有赤气似火爓，东西一匹馀。北镇反乱之征。”
正光五年赤气竟天。

按《魏书肃宗本纪》。不载。　按《灵征志》。“五年五月癸酉
申时。北有赤气。东西竟天。如火爓。”

### 庄帝永安三年六月有青气二相接十一月赤气如雾

按《魏书庄帝本纪》。不载。　按《灵征志》。“永安三年六月
甲子申时辰地有青气。广四尺。东头缘山。西北引至
天半止。西北戌地有黑赤黄云。如山峰。头有青气。广
四尺许。东南引至天半。二气相接。东南气前散。西北
气后灭。亦帝崩之征也。十一月己丑有赤气如雾。从
显阳殿阶西南角斜属步廊。高一丈许。连地如绛纱
幔。”自未至戌不灭。帝见而恶之，终有幽崩之祸。

### 出帝太昌元年六月日初出有大黄气成抱

按《魏书出帝本纪》。不载。　按《灵征志》云云。

### 孝静帝天平三年东方有赤气

按《魏书孝静帝本纪》，不载。　按《灵征志》，“天平三年正
月己亥戌时，东方有赤气可三丈馀，三食顷而灭。”